ประมาณกลาง ปี61โดนกัดครั้งแรก ฉีดไป4 หรือ 5เข็มจำไม่ได้ แต่น่าจะไม่ได้ฉีดตรงวันทุกเข็ม พอเดือน พ.ย.61โดนกัดรอบที่2เปลี่ยน รพ.แล้วทำสมุดวัคซีนครั้งแรกหาย เลยให้ฉีดใหม่ครบคอร์ส5เข็ม พอมาเมื่อวาน โดนหมาข่วนถลอก (นับจากเข็มสุดท้ายก็เกือบปีแล้ว) วันนี้ไปหาให้ฉีดกระตุ้น2เข็ม0,3คำถามคือ ฉีดไปปีที่แล้ว10เข็ม ฉีดปีนี้อีก2จะรวมเป็น12เข็ม ในระยะเวลาปีครึ่ง จะเป็นอันตรายต่อร่างกายไหมคะ มีผลเสียยังไงบ้างคะ?
สวัสดีค่ะ หากได้ฉีดวัคซีนป้องกันพิษสุนัขบ้าครบคอร์สไปแล้ว4หรือ5เข็ม เมื่อกลางปี2561เมื่อโดนสุนัขกัดอีกในเดือน พ.ย.61จริงๆ แล้วก็เพียงแค่ฉีดกระตุ้น1เข็มก็เพียงพแ แต่หากทาง รพ. ไม่แน่ใจว่าได้ฉีดวัคซีนครบตามกำหนดนัดจริงหรือไม่อาจจำเป็นต้องเริ่มต้นฉีดใหม่ค่ะ และเมื่อโดนสุนัขข่วนในวันนี้ ก็ต้องฉีดกระตุ้น2เข็มดังที่แพทย์แนะนำค่ะสำหรับการฉีดวัคซีนป้องกันพิษสุนัขบ้าบ่อยหรือหลายครั้ง ก็ไม่อันตรายอะไร เพราะวัคซีนป้องกันพิษสุนัขบ้าเป็นเชื้อที่ถูกทำให้ตายแล้ว การฉีดบ่อยๆ จึงไม่ได้ทำอันตรายจนถึงขั้นเป็นโรคพิษสุนัขบ้าได้ เพียงแต่อาจเกิดปฏิกิริยาเฉพาะที่ตรงบริเวณที่ฉีดได้มากขึ้นในการฉีดครั้งหลังๆ เช่น อาการปวด บวม แดง คัน เป็นตุ่มบริเวณที่ฉีด หรือมีอาการทางร่างกายอื่นๆ เช่น ปวดหัว เวียนหัว คลื่นไส้ ปวดท้อง ปวดเมื่อยกล้ามเนื้อ ปวดข้อ อ่อนเพลีย เป็นต้น